section_heading: O sastavu
paragraph_text: Početkom Domovinskog rata svi članovi tamburaškog sastava uključili su se u obranu suvereniteta samostalne i nezavisne Republike Hrvatske, kao pripadnici 109. vinkovačke brigade hrvatske vojske. Kao tamburaški sastav tijekom rata nastupali su na bojišnici, svečanim prisegama postrojbi hrvatske vojske te zajedno s umjetnicima Ivom Gregurevićem i Filipom Šovagovićem, nastupali su na ostalim prigodnim manifestacijama. Nastupali su pred hrvatskim braniteljima ranjenim u borbama te na športskim natjecanjima hrvatskih ratnih vojnih invalida i hrvatskih branitelja.